CELEX: 22014A0401(01)
Language: ro
Date: 2014-03-10 00:00:00
Title: Acord sub forma unui schimb de scrisori între Uniunea Europeană și Republica Centrafricană privind statutul în Republica Centrafricană a operației militare a Uniunii Europene în Republica Centrafricană (EUFOR RCA)

1.4.2014   
            
            
               RO
            
            
               Jurnalul Oficial al Uniunii Europene
            
            
               L 98/3
            
         ACORD
   sub forma unui schimb de scrisori între Uniunea Europeană și Republica Centrafricană privind statutul în Republica Centrafricană a operației militare a Uniunii Europene în Republica Centrafricană (EUFOR RCA)
   Bruxelles, 10 martie 2014
   E.S. Dna Catherine Samba-Panza
   Chef d'État de la transition
   Republica Centrafricană
   Excelență,
   În urma adoptării de către Consiliul de Securitate al Organizației Națiunilor Unite a Rezoluției 2134 (2014), Uniunea Europeană va desfășura foarte curând o forță în Republica Centrafricană (EUFOR RCA), pentru a contribui la crearea unui mediu de securitate în țara dumneavoastră.
   După cum știți, la 16 aprilie 2008, Republica Centrafricană a semnat un Acord privind statutul forței Uniunii Europene desfășurate în Ciad și în Republica Centrafricană (EUFOR Ciad/RCA), în temeiul rezoluției 1778 (2007) a Consiliului de Securitate al Națiunilor Unite.
   Dispozițiile acestui Acord, care nu mai este în vigoare de la data plecării ultimei componente a EUFOR Ciad/RCA, sunt totuși perfect adaptate necesităților forței Uniunii Europene care va fi desfășurată în Republica Centrafricană.
   Prin urmare, vă propun ca ansamblul dispozițiilor acestui Acord (articolele 1-19) să fie aplicabile EUFOR RCA, prin aceasta înțelegându-se că:
   
               —
            
            
               fiecare mențiune a EUFOR în articolele menționate anterior va fi considerată ca referindu-se la EUFOR RCA;
            
         
               —
            
            
               se va considera că mijloacele de transport prevăzute la articolul 1.3 litera (a), la articolul 3.2 și la articolul 4.3 includ mijloacele de transport deținute de contingentele naționale care compun EUFOR RCA, dar și pe cele închiriate sau navlosite de EUFOR RCA;
            
         
               —
            
            
               trimiterea la Rezoluția 1778 (2007) a Consiliului de Securitate al Organizației Națiunilor Unite din 25 septembrie 2007, la articolul 1.3. (b), se va interpreta ca trimitere la Rezoluția 2134 (2014) a Consiliului de Securitate al Organizației Națiunilor Unite din 28 ianuarie 2014.
            
         V-aș fi recunoscătoare dacă ați binevoi să mă informați dacă sunteți de acord cu aceste propuneri. În cazul unui răspuns pozitiv din partea dumneavoastră, această scrisoare, împreună cu răspunsul dumneavoastră, va constitui un acord internațional cu caracter juridic obligatoriu între Republica Centrafricană și Uniunea Europeană cu privire la statutul EUFOR RCA, care va intra în vigoare la data primirea scrisorii dumneavoastră de răspuns.
   Vă rog să acceptați, doamnă, expresia înaltei mele considerații.
   
      
         Pentru Uniunea Europeană
      
      C. ASHTON
      
         
   
   Catherine Ashton
   Înaltul Reprezentant al Uniunii pentru afaceri externe și politica de securitate
   Doamnă Înalt Reprezentant,
   Vă mulțumesc pentru scrisoarea dumneavoastră din 10 martie 2014 privind desfășurarea unei forțe a Uniunii Europene în Republica Centrafricană, care conține următoarele:
   „În urma adoptării de către Consiliul de Securitate al Organizației Națiunilor Unite a Rezoluției 2134 (2014), Uniunea Europeană va desfășura foarte curând o forță în Republica Centrafricană (EUFOR RCA), în vederea contribuirii la crearea unui mediu de securitate în țara dumneavoastră.
   După cum știți, la 16 aprilie 2008, Republica Centrafricană a semnat un acord privind statutul forței Uniunii Europene desfășurate în Ciad și în Republica Centrafricană (EUFOR Ciad/RCA), în temeiul rezoluției 1778 (2007) a Consiliului de Securitate al Națiunilor Unite.
   Dispozițiile acestui acord, care nu mai este în vigoare de la data plecării ultimei componente a EUFOR Ciad/RCA, sunt totuși perfect adaptate necesităților forței Uniunii Europene care va fi desfășurată în Republica Centrafricană.
   Prin urmare, vă propun ca ansamblul dispozițiilor acestui acord (articolele 1-19) să fie aplicabile EUFOR RCA, prin aceasta înțelegându-se că:
   
               —
            
            
               fiecare mențiune a EUFOR în articolele menționate anterior va fi considerată ca referindu-se la EUFOR RCA;
            
         
               —
            
            
               se va considera că mijloacele de transport prevăzute la articolul 1.3 litera (a), la articolul 3.2 și la articolul 4.3 includ mijloacele de transport deținute de contingentele naționale care compun EUFOR RCA, dar și pe cele închiriate sau navlosite de EUFOR RCA;
            
         
               —
            
            
               trimiterea la Rezoluția 1778 (2007) a Consiliului de Securitate al Organizației Națiunilor Unite din 25 septembrie 2007, la articolul 1.3. (b), se va interpreta ca trimitere la Rezoluția 134 (2014) a Consiliului de Securitate al Organizației Națiunilor Unite 2 din 28 ianuarie 2014.
            
         V-aș fi recunoscătoare dacă ați binevoi să mă informați dacă aceste propuneri sunt acceptabile pentru dumneavoastră. În cazul unui răspuns pozitiv din partea dumneavoastră, această scrisoare, împreună cu răspunsul dumneavoastră, va constitui un acord internațional cu caracter juridic obligatoriu între Republica Centrafricană și Uniunea Europeană cu privire la statutul EUFOR RCA, care va intra în vigoare la data primirea scrisorii dumneavoastră de răspuns.”
   Am onoarea de a vă informa că sunt de acord cu termenii scrisorii dumneavoastră.
   Vă rog să acceptați, doamnă, expresia înaltei mele considerații.
   
      
         Pentru Republica Centrafricană
      
      Catherine SAMBA-PANZA